|  |  |
| --- | --- |
|  |  |
| Määrus | 05.05.2025 nr 10 |
| Majandus- ja infotehnoloogiaministri 31. jaanuari 2024. a määruse nr 5 „Ettevõtte arenguprogrammi toetus“ muutmine |  |

Määrus kehtestatakse [perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse](https://www.riigiteataja.ee/akt/dyn=125072024010&id=130062023055!pr10lg2) § 10 lõike 2 alusel.

Majandus- ja infotehnoloogiaministri 31. jaanuari 2024. a määruses nr 5 „Ettevõtte arenguprogrammi toetus“ tehakse järgmised muudatused:

1) paragrahvi 1 lõige 3 sõnastatakse järgmiselt:

„(3) Määrust ei kohaldata justiitsministri 28. detsembri 2005. a määruse nr 59 „Kohtule dokumentide esitamise kord” lisas 16 „Eesti majanduse tegevusalade klassifikaator (EMTAK)” (edaspidi EMTAK) avaldatud järgmiste tegevusalade projektidele:

1) põllumajandus, metsamajandus ja kalapüük (EMTAK, jagu A) ning kala, koorikloomade ja molluskite töötlemine ja säilitamine (EMTAK, jagu C, grupp 102);

2) hulgi- ja jaekaubandus (EMTAK, jagu G);

3) kinnisvaraalane tegevus (EMTAK, jagu M);

4) tubakatoodete tootmine (EMTAK, jagu C, grupp 120);

5) hasartmängude ja kihlvedude korraldamine (EMTAK, jagu S, grupp 920);

6) juriidilised toimingud ja arvepidamine (EMTAK, jagu N, osa 69), peakontorite tegevus ning juhtimisalane nõustamine (EMTAK, jagu N, osa 70), reklaamindus, turu-uuringud ja suhtekorraldus (EMTAK, jagu N, osa 73);

7) rentimine ja kasutusrent (EMTAK, jagu O, osa 77) ning tööjõurent ja muud tööjõuteenused (EMTAK, jagu O, grupp 782);

8) kivi- ja pruunsöe kaevandamine (EMTAK, jagu B, osa 05), toornafta ja maagaasi tootmine (EMTAK, jagu B, osa 06), nafta ja maagaasi tootmist abistavad tegevusalad (EMTAK, jagu B, grupp 091) ning koksi ja puhastatud naftatoodete tootmine (EMTAK, jagu C, osa 19).“;

**2)** paragrahvi 6 täiendatakse lõikega 6 järgmises sõnastuses:

„(6) Lõigetes 3 ja 4 nimetatud vastava sektorina käsitatakse EMTAK-s esitatud tegevusalasid jao tasandil.“;

**3)** paragrahvi 11 lõiget 2 täiendatakse punktiga 4 järgmises sõnastuses:

„4) ostetud koolituse kulu.“;

**4)** paragrahvi 11 lõike 4 punktist 3 ja lõike 5 punktist 1 jäetakse välja tekstiosa „2,“;

**5)** paragrahvi 11 lõiget 4 täiendatakse punktiga 4 järgmises sõnastuses:

„4) protsessiarendustegevusega seotud töötajate personalikulu vastavalt ühendmääruse § 16 lõike 1 punktidele 1, 4 ja 5.“;

**6)** paragrahvi 14 sissejuhatavas lauseosas asendatakse sõna „ettevõtja“ sõnaga „äriühing“;

**7)** paragrahvi 26 lõige 3 tunnistatakse kehtetuks;

**8)** paragrahvi 27 täiendatakse lõikega 3 järgmises sõnastuses:

„(3) Toetuse saaja on kohustatud saavutama § 6 lõikes 3 või 4 sätestatud tulemused.“;

**9)** määrust täiendatakse 11. peatükiga järgmises sõnastuses:

„**11. peatükk**

**Rakendussätted**

**§ 31. Määruse rakendamine**

Projektile, mille elluviimiseks esitati taotlus enne käesoleva määruse 2025. aasta mais vastu võetud muudatuste jõustumist, kohaldatakse taotluse esitamise ajal kehtinud § 11 lõike 4 punkti 3 ja lõike 5 punkti 1 redaktsiooni.“.

(allkirjastatud digitaalselt)

Erkki Keldo

majandus- ja tööstusminister

(allkirjastatud digitaalselt)

Sandra Särav-Tammus

majanduse ja innovatsiooni asekantsler kantsleri ülesannetes